Berlingske Tidende, 1808-03-11
Den russiske Proclamation er følgende: "Det er med den største Misfornøielse, at Hs. Russisk keiserl. Maj., min allernaadigste Herre og Stormægtigste Fyrste, seer sig tvungen at lade sine un er min befaling staaende Tropper, besøge Eders Land, gode Naboer og Jndbyggere af svensk Finland. - Det er for Hs. keiserl. Majestæt saameget mere ubehageligt, at skride til dette Skridt, hvortil de Begivenheder, der foregaae i Sverrig nøde ham, som han nu vel mindes det ædle nabolige Sindelag, og den oprigtige, frie og utvungne Tillid til Ruslands Beskyttelse, som den Finske Nation i Begyndelsen af den sidste Krig saa uforskrækket lagde for Dagen, da den svenske Konge, uden mindste Anledning, og tvertimod Eders Grundforfatning gjorde et ligesaa pludseligt, som ubilligt Jndbrud paa vore Grændser. -Men da Hs. Kongl. Svenske Majestæt, langtfra at ville forene sig med Hs. Russiske Keiserl. Majestæt til den fredelige Bestræbelse, hvormed Hs. Keiserl. Maj. har søgt at gjenoprette den Rolighed, Europa saalænge savnede, og som det ene kan haabe af det mellem de to mægtigste Stater saa lykkeligen knyttede Forbund, ikke allene afsondrer sig mere og meere derfra, men forbinder sig endnu stedse nærmere med den fælleds Fiende af Almeenrolighed, hvis trykkende System og uhørte Fremfærd imod Hs. Majestæts og Kongens egen nærmeste Bundsforvandte, ikke med Kolsindighed kunne ansees af Hs. Keis. Maj. saa er det i Betragtning af disse Grunde, forenede med hvad Hs. Keis. Maj. skylder sine egne Landes Sikkerhed, at Han seer sig nødt til at tage Eders Land i Besiddelse under sin Beskyttelse; for at skaffe sig behørig fyldestgiørelse, ifald Hs. kongl. svenske Majestæt fortfarer i det Forsæt, ei at antage de billige Fredsvilkaar, som under Hs. russ. keiserl. Majestæts Fredsmægling ere ham forelagte af Hs. keiserl. franske Majestæt, til Gienoprettelsen af en lykkelig Fred, som stedse var og er Hs russe keis. Maj. vigtigste Formaal. - Forbliver rolige, fredelige og uden al Frygt i Eders Boeliger, gode Naboer og Finske Mænd, Vi komme ei til Eder, som Fiender, men som Venner og Beskyttere, for at gjøre Eders Tilstand lykke, ligere, da vi derved sætte os i Stand til, fra Eders Land at afvende de Plager, som J, i Tilfælde af Krig aldeles ikke kunde undgaaet at vorde Offere for. Lader Eder ei forføres til at gribe til Vaaben, eller paa mindste Maade forulempe Hs. keis. Maj. mig i Naade betroede Tropper; hvo herimod forseer sig, maae tilskrive sig selv Følgerne. Derimod ville alle de, der udmærke sig ved Hengivenhed i at fremme Hs. keis. Maj. faderlige Omsorg for Landets Vel, giøre sig fortiente til hans høie Beskyttelse og Velvillie. - Og som det er Hs. keis Maj Ønske, at alt, hvad sig i Landet kan tildrage, maae gaae sin sædvanlige Gang, ifølge Eders Love, Skikke og Vedtægter, som alle forblive urokkede, saalænge hans Tropper nødes at forblive i Landet, saa stadfæstes herved enhver Embedsmand, Civil som Militair, i sit lovlige Kald og Enhed, dog med Undtagelse af de Svenskfødte, der mulig heraf kunne betiene sig, for at forvilde og forføre Menigmand imod Landets Bedste. - Hvad til Troppernes Underhold og Forfriskning behøves, skal strax og med rede Penge betales; hver Levering godtgiøres efter Overeenskomst af vore og Landets Commissairer; og for at J ogsaa heri skulle erfare Hans Keiserlige Majestæts Omsorg for Eders Vel, har han befalet, at flere end de allerede værende Magasiner skulle indrettes, hvorfra de Trængende af Landets Jndbyggere, ligesaa fuldt som hans egne Tropper, kunne blive forsynede med Fødemidler. - Da den alligevel kunde indløbe Omstændigheder, til hvis gode og naboelige Afgiørelse behøves giensidig tillidsfuld Overlæggelse og Eendrægtighed i Beslutninger, saa opbydes I herved, saa hastig som skee kan, at indsende Eders Deputerede frahver Provinds, i den lovlige Orden, som ved Eders Rigsdage bruges, hvilke have at begive sig til Staden Abo og at raadslaae om alt, hvad videre kan giøres til Landets Tarv. - Storfyrstendømmet Finland skal altsaa fra denne Stund af og indtil videre ansees lige med de øvrige erobrede russiske Rigs=Provindser, som under Hs. Keiserlige Majestæts Forfædres milde Regiering. og endnu under hans Scepter, nyde en lykkelig Regiering, med Beholdelse af alle de Privilegier og deres frie Religionsøvelse (Friheder og Rettigheder), som de fra Arilds Tid eiede og endnu eie med mere. - De sædvanlige Afgivter til Kronen skulle altsaa herefter uforandret udredes, blot efter gammel Jorde, bogs Medfør, foruden hvad som til vedbørlig Embedslønning hører, hvilket forbliver paa den sædvanlige Fod. - Dette alt til Vedkommendes Efterretning, hvilke heri, som i alt andet, have at adlyde hvad fremdeles kan befales i Hs. Keiserl. Maj. Uraser. - Givet i Hovedqvarteret i Fredriksham den 2 Febr. 1808." - Originalen er underskrevet: Grev Buxhøvden.